CELEX: 62006FO0040(01)
Language: sk
Date: 2007-12-06 00:00:00
Title: Uznesenie Súdu pre verejnú službu (prvá komora) zo 6. decembra 2007.#Luigi Marcuccio proti Európskej komisii.#Vec F-40/06.

UZNESENIE SÚDU PRE VEREJNÚ SLUŽBU (prvá komora)
      zo 6. decembra 2007
      Vec F‑40/06
      Luigi Marcuccio
      proti
      Komisii Európskych spoločenstiev
      „Verejná služba – Úradníci – Žiadosť o informáciu o osobných veciach zaslaných z miesta výkonu práce do miesta trvalého bydliska – Zastavenie konania – Zjavne nedôvodný návrh na náhradu škody“
      Predmet: Žaloba podaná podľa článku 236 ES a článku 152 AE, ktorou L. Marcuccio jednak navrhuje zrušenie implicitného rozhodnutia,
         ktorým sa zamieta jeho žiadosť o zaslanie kópie nákladného listu týkajúceho sa zaslania jeho osobných vecí z Angoly do Talianska
         a jednak priznanie náhrady škody
      
      Rozhodnutie: Konanie o návrhoch na zrušenie sa zastavuje. Návrhy na náhradu škody sa zamietajú ako zjavne nedôvodné. Žalobca znáša svoje
         vlastné trovy konania a je povinný nahradiť všetky trovy konania Komisie.
      
      Abstrakt
      1.      Konanie – Žalobca, ktorému bolo vyhovené po podaní žaloby – Žaloba, ktorá sa stala bezpredmetnou – Zastavenie konania
      (Služobný poriadok úradníkov, články 90 a 91)
      2.      Úradníci – Mimozmluvná zodpovednosť inštitúcií – Podmienky – Nezákonnosť – Ujma – Príčinná súvislosť – Kumulatívne podmienky
      1.      Keďže žalobca po podaní žaloby dosiahol v podstate všetko, čo od inštitúcie požadoval, jeho žaloba o neplatnosť proti implicitnému
         zamietnutiu jeho žiadosti sa stala bezpredmetnou a konanie sa zastavuje.
      
      (pozri bod 26)
      2.      Vznik zodpovednosti Spoločenstva vyžaduje splnenie niekoľkých podmienok týkajúcich sa protiprávnosti konania vytýkaného inštitúciám
         Spoločenstva, existencie škody a existencie príčinnej súvislosti medzi konaním inštitúcie a uplatňovanou ujmou. Nesplnenie
         čo i len jednej z týchto podmienok stačí na to, aby žaloba o náhradu škody bola zamietnutá v celom rozsahu bez toho, aby bolo
         potrebné skúmať ďalšie podmienky tejto zodpovednosti.
      
      (pozri bod 44)
      Odkaz na:
      Súd prvého stupňa: 10. novembra 2004, Vonier/Komisia, T‑165/03, Zb. VS s. I‑A‑343, II‑1575, bod 78